b'\n_START_ARTICLE_\nZapor\n_START_PARAGRAPH_\nZapor je organizacija in ustanova, v katerih se nahajajo ljudje, ki so storili odklonska (kriminalna) dejanja znotraj dru\xc5\xbebe in jih je dru\xc5\xbeba zato kaznovala._NEWLINE_Zapor je isto\xc4\x8dasno totalna organizacija in dru\xc5\xbebena institucija, katere primarni namen je kaznovati ljudi, ki so kr\xc5\xa1ili formalne dru\xc5\xbebene norme (so storili kriminalno dejanje)._NEWLINE_\xc5\xbde od za\xc4\x8detka zgodovine organizirane dru\xc5\xbebene skupine oziroma dru\xc5\xbebe so morali znotraj poskrbeti za ljudi, ki so ru\xc5\xa1ili postavljeni dru\xc5\xbebeni red. Prve kazni so bile predvsem izob\xc4\x8danje ljudi iz dru\xc5\xbebene skupine, ki so nato morali za vedno zapustiti svojo dru\xc5\xbebeno skupino. Poznej\xc5\xa1e kazni so temeljile na kazni telesa. Za dolo\xc4\x8dene vrste zlo\xc4\x8dinov so kaznovali dolo\xc4\x8den del telesa (npr. za krajo so mu odsekali roko). Politi\xc4\x8dne oziroma huj\xc5\xa1e kriminalce pa so praviloma obsodili na smrt._NEWLINE_Toda z razvojem pravne dr\xc5\xbeave so kazni telesa spremenili v kazen odvzema temeljih \xc4\x8dlove\xc5\xa1kih pravic in dobrin. To predvsem poteka z odvzemom \xc4\x8dlovekove osnovne pravice \xe2\x80\x93 biti svoboden._NEWLINE_Nastop pravih prostorov za izvajanje kazni uvr\xc5\xa1\xc4\x8damo v \xc4\x8das srednjega veka. Takrat so imeli zemlji\xc5\xa1ki gospodi v okviru svojih gradov posebej za ta namen pripravljene prostore \xe2\x80\x93 temnice, je\xc4\x8de,... V njih so se zna\xc5\xa1li predvsem neposlu\xc5\xa1ni podlo\xc5\xbeniki, ki niso oddajali svojih obveznih dajatev, lovili divja\xc4\x8dino,organizirali upore... Te grajske temnice so bile predhodnice sodobnih zaporov, ki so zgrajeni prav z namenom zdru\xc5\xbeiti na enem mestu vse kriminalne ljudi iz svoje dru\xc5\xbebe.'